**Nikolai Alho** (s. 12. maaliskuuta 1993 Helsinki) on suomalainen jalkapalloilija. Hän on pelipaikaltaan laitapuolustaja ja pelaa Kreikan Superliigassa, Volos F.C.:n riveissä.

Urheilu-ura
-----------

Alho on HJK:n kasvatti. Miesten sarjoissa Alho pelasi ensimmäistä kertaa kaudella 2010, jolloin hän pelasi reservijoukkue Klubi 04:n riveissä 22 kertaa Ykkösessä ja samalla kaudella esiintyi myös kerran edustusjoukkueessa Suomen Cupissa. Vuonna 2012 hän debytoi Veikkausliigassa 25. huhtikuuta pelatussa ottelussa IFK Mariehamnia vastaan. Hän vietti loppukauden lainalla FC Lahdessa.

Alho solmi syyskuussa 2013 HJK:n kanssa uuden pelaajasopimuksen, joka piti hänet seurassa kauden 2015 loppuun saakka.

HJK eteni Euroopan liigan lohkovaiheeseen kaudella 2014 yhteismaalein 5–4. Suomalainen joukkue ei ole ennen ollut mukana Euroopan liigan lohkovaiheessa. Karsintaottelussa Rapid Wieniä vastaan Nikolai Alho iski 76. peliminuutilla vapaapotkusta 2–2-tasoituksen.

Helmikuussa Alho solmi HJK:n kanssa seuraavan kauden kestävän pelaajasopimuksen.

Alho siirtyi tammikuussa 2021 Unkarin pääsarjassa Nemzeti Bajnokság I:ssä pelanneen MTK Budapest FC riveihin. Alho debytoi Unkarin pääsarjassa 24. tammikuuta 2021.

Alho siirtyi tammikuussa 2022 1,5 vuoden sopimuksella MTK Budapestista Kreikan Superliigaan Volos FC riveihin.

Musiikkiura
-----------

Alho tunnetaan myös laulajana. Hän teki joulukuussa 2013 sopimuksen JVG-yhtyeen perustaman PME Recordsin kanssa. Hän on julkaissut singlet "Standing Right Here" (2013), "Leggo" (2014) ja "Hold Up" (2014).

Alhon sopimus päättyi marraskuussa 2014. Hän kertoi julkisesti, ettei aio jatkaa musiikintekoa ahkerasti ennen jalkapallouran päättymistä.

Alho osaomistaa levy-yhtiö 325 Median, jonka kautta on julkaistu muun muassa Younghearted-yhtyeen debyyttialbumi *Nuorisydän*. Alho toimi albumin tuottajana.

Yksityiselämä
-------------

Alho adoptoitiin aivan pienenä suomalais-englantilaiseen perheeseen. Alho avioitui Maria Alhon kanssa kesällä 2018 ja heille syntyi elokuussa 2019 tyttövauva.

Lähteet
-------

1. ↑  Nikolai Alho Soccerway-sivustolla (englanniksi)
2. ↑  Nikolai Alho *HJK.fi*.  Arkistoitu 25.2.2014. Viitattu 20.2.2014.
3. ↑  Nikolai Alho *Veikkausliiga.com*. Veikkausliiga Hall of Fame. Viitattu 20.2.2014.
4. ↑  Nikolai Alho lainalle FC Lahteen *Veikkausliiga.com*.  22.8.2012. Viitattu 20.2.2014.
5. ↑  Nikolai Alho jatkosopimukseen HJK:n kanssa *HJK.fi*.  17.9.2013.  Arkistoitu 25.2.2014. Viitattu 20.2.2014.
6. ↑  Heikki Kuparinen: Virallista: HJK:n kapteeni Nikolai Alho siirtyy Unkariin *SuomiFutis*.  21.12.2020. Viitattu 27.4.2022.
7. ↑  STT: Huuhkajien Nikolai Alho siirtyy Kreikan pääsarjaan *Ilta-Sanomat*.  6.1.2022. Viitattu 27.4.2022.
8. ↑  Nikolai Alho teki levytysopimuksen JVG:n omistaman PME Recordsin kanssa *warnermusic.fi*.  20.12.2013. warnermusic.fi. Viitattu 14.9.2014.
9. ↑  HJK:n tähtipelaaja hylkäsi levytyssopimukset ja päätti panostaa jalkapalloon: "Ilmoitin, että ei kiitos" *2015*. Iltasanomat.  Arkistoitu 18.1.2015.
10. ↑  Younghearted – Nuorisydän *Discogs*. Viitattu 24.6.2016.
11. ↑  Tyttövauva! Jalkapalloilija Nikolai Alhosta tuli isä - oma lapsuus traaginen: Ei ole koskaan tavannut äitiään *www.iltalehti.fi*. Viitattu 14.8.2019.

Aiheesta muualla
----------------

* Kuvia tai muita tiedostoja aiheesta **Nikolai Alho** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |